Jornada autonòmica de prevenció de conductes addictives
14/04/2015

# Jornada autonòmica de prevenció de conductes addictives

[![Jornada autonòmica de prevenció de conductes addictives](/images/noticias/2015/04/jornada-prevencion-2015.jpg)](/images/noticias/2015/04/jornada-prevencion-2015.jpg)

14.04.2015

L’Ajuntament de Paterna va ser un dels pioners a implantar este recurs, i en l’actualitat la seua activitat preventiva està consolidada en tot el municipi

El conseller de Sanitat, ha inaugurat la Jornada autonòmica “les UPCCA com a eix de la prevenció de les addiccions de la Comunitat Valenciana”. Una jornada que ha permés reunir als tècnics/ques i Responsables Polítics de cada un dels municipis que compten amb este servei.

Actualment, les 69 Unitats de prevenció Comunitària de Conductes Addictives (UPCCA) realitzen la seua labor preventiva en 22 municipis de la Comunitat Valenciana, amb una cobertura poblacional del 80´6 %. En este sentit, s’ha destacat el treball que s’està realitzant des de les UPCCAS que ha permés que prop de 200.000 escolars participen en alguna acció preventiva i coneguen els riscos derivats del consum de qualsevol tipus de substància addictiva. Així mateix, durant el present curs 9.000 pares/mares han participat en alguna acció de prevenció d’addiccions a substàncies i a les noves tecnologies.

La UPCCA és un servei especialitzat de titularitat local que desenrotlla programes de prevenció per a reduir i/o evitar l’ús i/o abús de drogues, així com promoure hàbits de vida saludables. La UPCCA està autoritzada i subvencionada per la Conselleria de Sanitat i a nivell municipal depén de la Regidoria de Sanitat.

L’Ajuntament de Paterna va ser un dels pioners a implantar este recurs, i en l’actualitat la seua activitat preventiva està consolidada en tot el municipi, tant en l’àmbit educatiu, familiar com el comunitari. Durant l’any 2014 es van realitzar conferències sobre drogues a 100 alumnes/es de primària, 1575 a alumnes/es de Secundària, 420 alumnes/es de batxiller i cicles formatius i 50 alumnes/es en situació de risc social. Així mateix es van dur a terme conferències de prevenció de les addiccions a les noves tecnologies a 540 alumnes/es.

La UPCCA de Paterna va atendre i va assessorar individualment jóvens i pares preocupats pel consum de drogues i va dur a terme cursos d’informació i conscienciació sobre drogues als menors que se’ls va imposar una sanció administrativa per consum de drogues en la via pública i/o tinença, la qual posteriorment va ser arxivada.

També, des de la UPCCA es realitzen campanyes contra el botelló, tabac, SIDA…

Com a novetat, enguany s’està implantant un programa de prevenció de les dependències emocionals, “Towanda”, l’objectiu del qual és que els/les jóvens detecten quan estan mantenint una relació tòxica o addictiva que pot arribar a desestabilitzar-los psicològicament i socialment, inclús a desembocar en violència de gènere.

UPCCA: Plaça del Poble núm. 1, primer pis. Tel. 96 305 30 39.  
Correu electrònic: hernandez.cris@paterna.es